SPRÁVA ZO ZAHRANIČNEJ PRACOVNEJ CESTY
140/2015
1.  Účastník ZPC:
Jakub, Birka, Mgr., Národné kontaktné body, CVTI SR Lamačská cesta 8/A, 811 04 Bratislava, Národný kontaktný bod pre spoločenské oblasti, AJ

2.  Zahraničná pracovná cesta:
Belgicko, Brusel, 17.-18.06. 2015, Európska komisia, Centre Albert Borschette, Rue Froissart 36, Zasadanie programového výboru v oblasti Strategic configuration, cestovné náklady hradené EK, pobytové náklady hradené CVTI SR
Priebeh cesty: prekročenie Slovensko- rakúskych hraníc 17.06. 11:30
	           prekročenie Rakúsko- slovenských hraníc 18.06. 22:15
3.  Rámcový program pobytu:
18.06., 10:00-17:00 Programme committee Strategic configuration, Centre Albert Borschette, Rue Froissart 36

 4.  Stručný priebeh rokovaní, resp.  študijného pobytu:

Dňa 18.06. sa uskutočnilo zasadanie programového výboru Strategic configuration za účasti národných delegátov a expertov. Za Slovenskú republiku sa zúčastnili Dušan Šándor a Jakub Birka v úlohe experta. V úvode bola odprezentovaná oblasť pre malé a stredné podniky, v ktorej by v nasledujúcom období malo byť zverejnených 13 výziev. Financovanie projektov pre malé a stredné podniky ostáva 70% a jedinú výhodu bude mať výzva v oblasti zdravie, kde bude miera financovania 100%. Delegácie navrhovali zaviesť nástroj, ktorým by bola možnosť zvýhodniť projekty úspešné v prvej fáze pri hodnotení vo fáze druhej. Podľa komisie by ale takýto nástroj bol neférový voči žiadateľom, ktorí podávajú projekty priamo do druhej fázy. V ďalšom bode boli predstavené priority európskeho výskumného priestoru (ERA), v ktorom Horizont 2020 zohráva významnú úlohu. Priority ERA sú: efektívnejšie národné výskumné priestory; optimálna nadnárodná spolupráca; otvorený trh práce pre výskumných pracovníkov, uľahčovanie mobility, podpora odbornej prípravy a zabezpečenie atraktívnej kariéry; rodová rovnosť v oblasti výskumu; optimálna cirkulácia a prenos vedeckých poznatkov. Slovenská republika podporila Poľsko vo vyhlásení, že je pre nové členské krajiny zložité tvoriť výskumný priestor, keď v nich nefunguje odmeňovanie vedcov. V ďalšom bode bol odprezentovaný časový harmonogram týkajúci sa nového pracovného programu pre Horizont 2020, ktorý by mal byť zverejnený 13. októbra. V nasledujúcom období by mala vzniknúť nová oblasť, ktorá bude obsahovať prierezové aktivity a bude mať samostatný pracovný program. Výsledky hodnotení budú aktualizované na eCorde štyri krát ročne. Delegácie navrhovali komisii, aby boli hodnotitelia lepšie školení, aby sa nestávalo, že ak je ten istý projekt podaný viac krát, tak rozdiely v hodnotení sú odlišné niekedy aj o viac ako 5 bodov. Nasledovali zmeny v general annexes, ako napríklad, že Ukrajina bude zaradená medzi asociované krajiny a  doplní sa limit strán pre každý typ akcie. Nasledujúce zasadanie sa malo uskutoční 10.07. na úrovni generálnych riaditeľov.

Agenda

1.	Introduction
2.	Adoption of agenda
3.	SME instrument – discussion (document)
4.	International cooperation in Horizon 2020 – discussion (document)
5.	Horizon 2020 and reaching the objectives of the European Research Area – discussion (document)  
6.	General issues related to the work programme:
•	State of play (evaluation) 
•	Introduction  (document)
•	General Annexes  (document)
7.	Other Horizon 2020 work programme parts under the remit of the configuration:
•	Spreading excellence and widening participation  (document)
•	Science with and for Society  (document)
•	Dissemination and exploitation  (document)
•	Fast Track to Innovation  (document)
8.	Presentation of evaluation results 
9. 	AOB

5.  Odporúčané závery:
Sledovať komunikáciu EK s delegátmi a zamerať sa na programy na roky 2016-2017, kde bude možné presadiť záujmy slovenských výskumníkov. Zúčastňovať sa pre-meetingov pred zasadaním programového výboru, na ktorých sa dohodnú pozície a koalície jednotlivých členských štátov pri hlasovaní na zasadaní programových výborov.
6.   Prehľad prinesenej dokumentácie a miesto jej uloženia
---
7.   Osobitne vyhodnotený očakávaný prínos ZPC
Zoznámenie sa s procesom prípravy pracovného programu na roky 2016-2017.
8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.

Správu vypracoval: Mgr. Jakub Birka		                  ......................................
Dátum: 30.06.2015
								
Správu schválil:  prof. RNDr. Ján TURŇA, CSc., generálny riaditeľ  ......................................